ส่วนที่ 1

ข้อมูลสรุป (Executive Summary)

บริษัท ฮานา ไมโครอิเล็คโทรนิคส จำกัด (มหาชน) ประกอบธุรกิจ ประกอบ และ
จำหน่ายชิ้นส่วนอิเล็คโทรนิคส์แบบครบวงจร (Electronics Manufacturing Services)
ให้แก่ลูกค้า ซึ่งเป็น บริษัทชั้นนำของโลกหลายบริษัท ดังเช่น Avago Technologies,
Synaptics, Texas Instrument, HID Corporation, และ Sensata Technologies
เป็นต้น

ผลิตภัณฑ์ของบริษัทฯ และบริษัทย่อยสามารถแบ่งออกเป็น 4 กลุ่มใหญ่ๆ ดังนี้

1.  IC ASSEMBLY- การประกอบและทดสอบการทำงานของแผงวงจรไฟฟ้า
    โดยมีโรงงานที่จังหวัดอยุธยาและที่เมืองเจียซิง ประเทศจีน เป็นฐานการผลิต
    โดยจะทำการออกแบบ ประกอบและทดสอบการทำงานของแผงวงจรไฟฟ้า โดยผลิตภัณ์ IC
    ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็คโทรนิคส์สำหรับอุตสาหกรรมต่างๆ
    โดยร้อยละ 35 ใช้ในอุตสาหกรรมโทรคมนาคม (Telecom) ร้อยละ 29
    ใช้เป็นชิ้นส่วนอุปกรณ์อิเล็คโทรนิคส์ที่ใช้สําหรับป้องกันความเสียหายของอุปกรณ์เครื่องใช้ไฟฟ้า
    จากการแปรปรวนของระบบไฟฟ้า (Opto Electronics) ร้อยละ 15
    ใช้ในการผลิตสินค้ากลุ่มสินค้าอุปโภค (Consumer) ร้อยละ 13
    ใช้ในอุตสาหกรรมคอมพิวเตอร์ (Computer) และร้อยละ 8 ใช้ในภาคอุตสาหกรรม
    (Industrial)

2.  CAPTIVE LINES – การประกอบผลิตภัณฑ์ LED
    ซึ่งเป็นส่วนประกอบที่ใช้ในผลิตภัณฑ์ประเภทตัวเปล่งแสง การประกอบผลิตภัณฑ์ OPTICAL
    PRODUCT ซึ่งเป็นอุปกรณ์รับส่งข้อมูลผ่านทางแสง และการประกอบผลิตภัณฑ์ RF –
    AMPLIFIER ใช้รับส่งสัญญาณคลื่นวิทยุความถี่สูง
    ซึ่งมีฐานการผลิตอยู่ที่หน่วยประกอบผลิตภัณฑ์เฉพาะอย่างที่โรงงานกรุงเทพมหานครโดยผลิตภัณฑ์ดังกล่าวร้อยละ
    40 ใช้เป็นส่วนประกอบสำหรับชิ้นส่วนใช้ในรถยนต์ และอุปกรณ์ไฟฟ้าสำหรับการตกแต่งอาคาร
    และแผ่นป้ายโฆษณา ร้อยละ 21 ใช้ในผลิตภัณฑ์จอแสดงผลแบบตัวเลข เช่น เครื่องมือแพทย์
    อุปกรณ์สำหรับลิฟต์โดยสาร และ ร้อยละ 39 ใช้ในอุปกรณ์หลักของระบบเส้นใยแก้วนำแสง

3.  PCBA - การประกอบ IC และชิ้นส่วนอิเล็คโทรนิคส์อื่นๆ ลงบนแผ่นพิมพ์วงจรอิเล็คโทรนิคส์
    ซึ่งเป็นส่วนประกอบที่ใช้เป็นชิ้นส่วนในเครื่องใช้ไฟฟ้าและอิเล็คโทรนิคส์ต่างๆ เช่น
    อุปกรณ์ป้องกันการคัดลอกซอฟแวร์ แผงวงจรที่ใช้ในคอมพิวเตอร์ เป็นต้น นอกจากนี้บริษัทฯ
    ยังทำการผลิต ผลิตภัณฑ์อื่นๆ เช่น RFID (Radio-Frequency Identification
    Devices) ซึ่งเป็นอุปกรณ์สำหรับการควบคุม Access Control
    ซึ่งนำไปใช้ในการควบคุมสินค้าคงคลัง ผลิตภัณฑ์สมาร์ทการ์ด ซึ่งใช้ในกิจการโทรคมนาคม
    ชิ้นส่วนในเครื่องใช้ไฟฟ้าต่างๆ บัตรประจำตัว ผลิตภัณฑ์ Fiber Optics, LED,
    Automotive Sensors รวมทั้งอุปกรณ์โทรคมนาคมที่ใช้ความถี่สูง
    ชิ้นส่วนคอมพิวเตอร์และผลิตภัณฑ์ทางการแพทย์ ผลิตภัณฑ์ High Frequency Mixer
    สำหรับการสื่อสารผ่านดาวเทียม และทำการประกอบ Flexible Circuit Board 0
    สำหรับใช้ในงานเชิงพาณิชย์ และงานในด้านการจราจร รวมทั้งทำการประกอบผลิตภัณฑ์
    Electronic Part for Interface Device ทั้งนี้โดยภาพรวมผลิตภัณฑ์ PCBA
    จะถูกนําไปใช้ในภาคอุตสาหกรรม ร้อยละ 28 การผลิตชิ้นส่วนคอมพิวเตอร์ ร้อยละ 28
    ใช้ในอุตสาหกรรมโทรคมนาคม ร้อยละ 18 อุตสาหกรรมรถยนต์ ร้อยละ 10
    ใช้ในการผลิตสินค้าในกลุ่มสินค้าอุปโภค ร้อยละ 8 ใช้ในวงการแพทย์ ร้อยละ 5 และ
    ใช้ในอุตสาหกรรมอื่นๆ ร้อยละ 3

4.  MICRODISPLAY -ได้แก่ผลิตภัณฑ์ LCoS (Liquid Crystal on Silicon)
    ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และอุปกรณ์
    Multimedia Projector รวมทั้งอุปกรณ์จำพวก MEMS-Based devices, HTPs,
    Optical โดยมีโรงงานที่ทวินส์เบิกร์ รัฐโอไฮโฮ ประเทศสหรัฐอเมริกา เป็นฐานการผลิต

ภาวะอุตสาหกรรมและการแข่งขัน

ในปี 2549 อุตสาหกรรมอิเล็คโทรนิคส์ทั่วโลกยังคงความแข็งแกร่งต่อเนื่องจากครึ่งปีหลังของปี
2548 ในช่วงปลายปีที่ผ่านมา อุปสงค์ในสินค้า IC
ทรงตัวเพราะอุปสงค์ที่อ่อนตัวลงของชิ้นส่วนโทรศัพท์มือถือ
ส่วนอุปสงค์ของทางด้านไมโครอิเล็คโทรนิคส์ PCBA นั้นแข็งแกร่งตลอดทั้งปี
ถึงแม้จะมีการอ่อนตัวในช่วงไตรมาสแรกของปีทางด้านธุรกิจการผลิต LED
ของหน่วยงานผลิตผลิตภัณฑ์เฉพาะอย่าง (CPG) เคยมีภาวะทรงตัวตลอดปี 2548
แต่กลับมากระเตื้องขึ้นในช่วงกลางปี 2549
ทางบริษัทยังคงรักษากลยุทธ์ทางการตลาดโดยการเสนอผลิตภัณฑ์ที่มีคุณภาพตามความต้องการของลูกค้าในราคาที่น่าดึงดูด
ทางบริษัทเชื่อว่าการที่ซึ่งส่งผลให้บริษัทฯ
ยังสามารถรักษาการมีส่วนแบ่งการตลาดในการแข่งขันกับผู้ผลิตรายอื่นๆในตลาดอุตสาหกรรมอิเล็คโทรนิคส์

ปัจจัยความเสี่ยง

ปัจจัยความเสี่ยงที่มีความสำคัญอย่างยิ่งต่อบริษัทฮานา
คือการเปลี่ยนแปลงอย่างมีสาระสำคัญในกลุ่มฐานลูกค้ารายใหญ่

เช่นการเปลี่ยนกรรมสิทธิ์ การเปลี่ยนเจ้าของกิจการ
หรือการเปลี่ยนแปลงการผลิตของบริษัทของลูกค้า อย่างไรก็ตาม
บริษัทมีกลยุทธ์หลักในการรักษาฐานลูกค้าที่หลากหลายในอุตสาหกรรมหลายๆประเภท
บริษัทฯมีความเสี่ยงทางการเงินที่สําคัญคือการเปลี่ยนแปลงของอัตราแลกเปลี่ยนค่าเงินบาท
เนื่องด้วยยอดขายของบริษัทฯ และบริษัทย่อยส่วนใหญ่อยู่ในรูปสกุลเงินดอลลาร์สหรัฐ
ในขณะที่วัตถุดิบส่วนใหญ่นำเข้าทั้งทางตรงและทางอ้อมในรูปสกุลเงินดอลลาร์สหรัฐเช่นเดียวกัน
ดังนั้นการแข็งค่าของเงินบาทต่อเงินสกุลเหรีญสหรัฐ
และการแข็งค่าของเงินหยวนต่อเงินสกุลเหรียญสหรัฐ อาจส่งผลกระทบต่อผลกำไรของกลุ่มฮานา
ซึ่งกลุ่มบริษัทฯได้ดำเนินการป้องกันความเสี่ยงจากอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้า

โครงสร้างกลุ่มบริษัทฯ

กลุ่มฮานา ประกอบด้วย บริษัทแม่ ซึ่งได้แก่ บริษัท ฮานา ไมโครอิเล็คโทรนิคส จำกัด (มหาชน)
“บริษัท” ซึ่งดำเนินธุรกิจประกอบและจำหน่ายชิ้นส่วนอิเล็คโทรนิคส์แบบครบวงจร
และประกอบด้วยบริษัทย่อย ถือหุ้นโดยบริษัท ทั้งทางตรงและทางอ้อมรวมทั้งสิ้น 18 บริษัท
และมีบริษัทร่วม 1 แห่ง คือ บริษัท แอดแวนซ์ อินเตอร์คอนเนค เทคโนโลยี่ จำกัด
ซึ่งดำเนินธุรกิจการประกอบและทดสอบ IC ปัจจุบัน บริษัทฯ ถือหุ้นร้อยละ 23.6 ในบริษัทร่วมแห่งนี้

  -------------------------------------- --------------------------------
  บริษัท                                   ประเภทธุรกิจ

  ถือหุ้นโดยบริษัทฯ                           

  บริษัท ฮานา เซมิคอนดักเตอร์ (กรุงเทพ) จำกัด   ผลิตชิ้นส่วนอิเล็คโทรนิคส์

  บริษัท ฮานา เทรดิ้ง จำกัด                   ค้าขาย

  บริษัท โอแมค เซลส์ จำกัด                   จัดซื้อ

  บริษัท ฮานา ไมโครอิเล็คโทรนิคส              จำหน่ายชิ้นส่วนอิเล็คโทรนิคส์
  อินเตอร์เนชั่นแนล จำกัด                     

  บริษัท ฮานา ไมโครอิเล็คโทรนิคส อินเวสเมนท์    ลงทุนและจำหน่ายชิ้นส่วนอิเล็คโทรนิคส์
  จำกัด                                   

  บริษัท ฮานา เทคโนโลยี่ กรุ๊ป จำกัด            ลงทุน

  บริษัท ฮานา เซมิคอนดักเตอร์ อินเวสท์เมนท์ จำกัด ลงทุน

  บริษัท ฮานา เซมิคอนดักเตอร์ (อยุธยา) จำกัด    ผลิตชิ้นส่วนอิเล็คโทรนิคส์

  ถือหุ้นโดยบริษัทย่อยของบริษัทฯ                 

  บริษัท ฮานา เซมิคอนดักเตอร์ อินเตอร์เนชั่นแนล   ลงทุน
  จำกัด                                   

  บริษัท ฮานา เซมิคอนดักเตอร์ โฮลดิ้ง จำกัด      ลงทุน

  บริษัท ฮานา เทคโนโลยี่ อินเวสเม้นท์ จำกัด      ลงทุน

  บริษัท ฮานา เซมิคอนดักเตอร์ เอ็นเตอร์ไพรส์     ค้าขาย
  จำกัด                                   

  บริษัทฮานา ไมโครอิเล็คโทรนิคส จำกัด (เซี่ยงไฮ้) ผลิตชิ้นส่วนอิเล็คโทรนิคส์

  บริษัทฮานา ไมโครดิสเพลย์ เทคโนโลยี่ อิงค์ จำกัด ผลิตชิ้นส่วนอิเล็คโทรนิคส์

  บริษัทฮานา ไมโครอิเล็คโทรนิคส อิงค์ จำกัด      ตัวแทนจำหน่าย

  บริษัทฮานา ไมโครอิเล็คโทรนิคส เอ็นเตอร์ไพรส์   ลงทุน
  จำกัด                                   

  บริษัท ฮานา มาเก๊า คอมเมอร์เชียล ออฟชอร์     บริการด้านลูกค้า
  จำกัด                                   

  บริษัทฮานา ไมโครอิเล็คโทรนิคส (เจียซิง) จำกัด  ผลิตชิ้นส่วนอิเล็คโทรนิคส์

  บริษัท ฮานา เซมิคอนดักเตอร์ (อยุธยา) จำกัด    ผลิตชิ้นส่วนอิเล็คโทรนิคส์
  -------------------------------------- --------------------------------

รายการระหว่างกัน

กลุ่มฮานา มีรายการระหว่างกัน ได้แก่ การเช่าทรัพย์สินระหว่างกันของบริษัทฯ และบริษัทย่อย
ซึ่งบริษัทฯ ถือหุ้น ร้อยละ 100 โดยบริษัทฯ ตกลงทำสัญญาเช่าช่วงที่ดินจากบริษัทโอแมค จำกัด
ซึ่งอัตราค่าเช่าเป็นอัตราเดียวกับค่าเช่าที่บริษัท โอแมค จำกัด จ่ายให้กับเจ้าของที่ดิน
ดังนั้นรายการระหว่างกันดังกล่าว จึงไม่ก่อให้เกิดความขัดแย้งทางผลประโยชน์ใดๆ
รวมทั้งไม่ก่อให้เกิดผลกระทบต่อการดำเนินงานและฐานะทางการเงินของบริษัทฯ
อย่างมีนัยสำคัญแต่อย่างใด

สรุปฐานะการเงินและผลการดำเนินงาน

ปี 2549 ยังคงเติบโตอย่างต่อเนื่องจากการเติบโตอย่างแข็งแกร่งในปี 2548
ผลประกอบการของแต่ละหน่วยงานเติบโตมากกว่าร้อยละ 20 ในปี 2549
ยอดการขายโดยรวมของกลุ่มเพิ่มขึ้นมากกว่า ร้อยละ 30
เมื่อคิดเป็นสกุลดอลลาร์สหรัฐซึ่งเป็นสกุลเงินที่ใช้ในการเรียกเก็บเงินและส่วนใหญ่ก็เป็นสกุลเงินที่ใช้ในอุตสาหกรรมอิเล็คโทรนิคส์
อย่างไรก็ตาม จากการที่ค่าเงินบาทโดยเฉลี่ยแข็งค่าขึ้นกว่าร้อยละ 10 (เทียบปี 2549/2548)
และค่าเงินหยวนของจีนที่แข็งค่าขึ้นด้วย ยอดขายเพิ่มขึ้นร้อยละ 24 เมื่อคิดเป็นเงินบาท

ยอดขายของหน่วยงาน IC เติบโตถึงร้อยละ 36 เมื่อคิดเป็นเงินสกุลดอลลาร์สหรัฐ (ร้อยละ 28
สำหรับเงินบาท) โดยยอดขายมีความแข็งแกร่งตลอดสาม ไตรมาสแรก
แต่กลับอ่อนตัวลงในช่วงไตรมาสที่ 4
เนื่องจากมีการปรับมูลค่าสินค้าคงคลังจากค่าเงินบาทที่แข็งค่าขึ้น

ผลการดำเนินงานของหน่วยงานไมโครอิเล็คโทรนิคส์ (PCBA) ยังคงแข็งแกร่งอย่างต่อเนื่องตลอดปี
2549 โดยมียอดขายเพิ่มขึ้นร้อยละ 25 เมื่อคิดเป็นเงินสกุลดอลลาร์สหรัฐ (ร้อยละ 18
สำหรับเงินบาท) เมื่อเทียบกับปี 2548 ซึ่งเติบโตถึงร้อยละ 26 เทียบกับปี 2547
สำหรับหน่วยการผลิตด้านไมโครอิเล็คโทรนิคสนั้นมีผลประกอบการที่ผสมกันคือ
ผลการประกอบการของหน่วยงานที่ลำพูนอ่อนตัวในไตรมาสแรกแต่กลับฟื้นตัวแข็งแกร่งในช่วงเวลาที่เหลือของปี
ส่วนหน่วยงานที่ประเทศจีนมีผลประกอบการที่แข็งแกร่งในช่วง 3 ไตรมาสแรกของปี
แต่กลับอ่อนตัวในไตรมาสที่ 4

ยอดขายของหน่วยประกอบผลิตภัณฑ์เฉพาะอย่าง (CPG) เพิ่มขึ้นถึงร้อยละ 40
เมื่อคิดเป็นเงินสกุลดอลลาร์สหรัฐ (ร้อยละ 31 สำหรับเงินบาท)
เนื่องจากยอดขายกลับมาแข็งแกร่งในช่วงครึ่งหลังของปี

ยอดขายของบริษัท ฮานา ไมโครดิสเพลย์ เทคโนโลยี่ (HMT)
เติบโตขึ้นอย่างมีนัยสำคัญในปีที่ผ่านมามากกว่าร้อยละ 100 เมื่อคิดเป็นเงินสกุลดอลลาร์สหรัฐ
(ร้อยละ 93 สำหรับเงินบาท) กับการเติบโตอย่างมากของตลาดผลิตภัณฑ์ UHF RFID
(Ultra-High Frequency Radio Frequency Identification Device)
ที่ผนวกกับผลิตภัณฑ์หลักของ LCoS (Liquid Crystal on Silicon) ทั้งนี้ผลิตภัณฑ์ RFID
ได้มาเป็นส่วนสําคัญและมุ่งเน้นสําหรับหน่วยงานไมโครอิเล็คโทรนิคส์ เป็นระยะเวลากว่า 10 ปี
และการขยายธุรกิจดังกล่าวพบว่าทันกาลกับการเติบโตของตลาด UHF RFID Tag
สำหรับใช้ในการบริหารจัดการ Supply Chain Automation

กลุ่มฮานามีพนักงานรวมประมาณ 10,000 คนในประเทศไทย จีน ฮ่องกง และสหรัฐอเมริกา
ประกอบธุรกิจการประกอบ IC, Light Emitting Diode, Chip On Board, PCBA, Chip
on Flex, Hybrid Modules, Smart Card, microelectronics coils และผลิตภัณฑ์
Microdisplay ใช้สำหรับ access control, RFID (Radio Frequency
Identification Devices) ใช้ในการติดตามข้อมูลทางด้านปศุสัตว์ สินทรัพย์และสินค้าคงคลัง,
ผลิตภัณฑ์ fiber optics, auto-sensors and control, mobile phones, PDAs,
laptop computers, ผลิตภัณฑ์ LCoS TVs, LED lighting, optical/imaging sensors
timing devices, อุปกรณ์ millimeter-wave สําหรับอุตสาหกรรมไมโครเวฟ, contact
and contactless smart card และ ตัวอ่าน (readers)